Դիվերգենտ (վեպ)

Անվան այլ կիրառումների համար տե՛ս՝ Դիվերգենտ (այլ կիրառումներ)Դիվերգենտ (անգլ.՝ Divergent), ամերիկյան հակաուտոպիական եռագրության առաջին գիրքն է՝ գրված Վերոնիկա Ռոթի կողմից, որը տպագրվել է 2011 թ.-ի ապրիլի 15-ին։ Գրքին հաջորդում է «Ինսուրգենտը» և «Էլիգենտը»։
2014 թվականին էկրաններին է բարձրացել Դիվերգենտ ֆիլմը, որի մեջ նկարահանվեցին Շեյլին Վուդլին, Քեյթ Ուինսլեթը և Թեո Ջեյմսը։


== Սյուժե ==

«Դիվերգենտ» վեպի գործողությունները կատարվում են ֆուտուրիստական Չիկագոյում, որտեղ հասարակությունը բաժանված է հինգ խմբավորման(Խորահմտություն, Ընկերասիրություն, Անկեղծություն, Անվախություն և Ինքնազոհություն), որոնցից յուրաքանչյուրը իր մեջ ամփոփում է մարդկային ինչ-որ որակ։ Դեռահասները պետք է որոշեին, արդյոք նրանք ցանկանում են մնալ իրենց խմբավորման մեջ, թե տեղափոխվել այլ խմբավորում, որտեղ պետք է անցկացնեին իրենց ամբողջ կյանքը։ Վերջիններս պետք է անցնեն հոգեբանական թեստ, որն էլ որոշում է, թե որ խմբավորմանն են նրանք պատկանում։ Ֆիլմի հերոսուհին՝ Բեատրիս Փրիորը, ով ապրում է Ինքնազոհություն խմբավորման մեջ, թեստի անցկացման ժամանակ պարզվեց, որ նա ոչ մի խմբավորման չի պատկանում, այսինքն՝ Դիվերգենտ է։ Եթե ինչ-որ մեկը իմանա դրա մասին ապա նրա կյանքին վտանգ կսպառնա։ Ի վերջո խմբավորումների ընտրության ժամանակ նա ընտրում է «Անվախների» խմբավորումը։


== Աշխարհ ==
Վեպի գործողությունները կատարվում են ապագա Չիկագոյում։ Հասարակությունը բաժանված է հինգ խմբավորման՝ Խորահմտություն, Ընկերասիրություն, Անկեղծություն, Անվախություն և Ինքնազոհություն։


=== Խմբավորումներ ===
Անկեղծություն (անգլ.՝ Candor) — Այս խմբավորման մեջ ամփոփված է մարդու երկերեսությունը, խաբելուն ձգտելը և մարդու անարդար լինելը։ Այդ պատճառով էլ նրանց նշանը կշեռքն է։ Նրանք դեմ են ստին և միշտ ճիշտ են խոսում։ Խմբավորման գույներն են՝ սևը և սպիտակը։ Ընկերասիրության մրցակիցն են, որովհետև մտածում են, որ նրանք երկերեսանի են։ Նրանք լիդեր չունեն, ներկայացուցիչը Ջեք Քենգ է։
Խորահմտություն (անգլ.՝ Erudite) — Աչքի են ընկնում իրենց խելամտությամբ, իմաստությամբ, խելացիությամբ։ Ստեղծողները նրանք էին, ովքեր համարում էին, որ պատերազմը հիմարություն է, որն անցյալում է տեղի ունեցել և հենց դա էլ պատճառ հանդիսացավ խմբավորումների առաջացմանը։ Մարդկանց մեծամասնությունը ակնոցներ է դնում, դրանով շեշտելով իրենց խելամտությունը։ Յուրաքանչյուրը պետք է իր հագուստի մեջ կապույտ երանգ ունենա։ Առաջնորդը՝ Ջինին Մեթյուսն է։
Ընկերասիրություն (անգլ.՝ Amity) — Խմբավորումը նվիրված է խաղաղասիրությանը, բարությանը։ Ընկերությունը դեմ էր պատերազմին և կռվին, քանի որ համարում էր, որ դրանք մարդկային էության վատ կողմերից է։ Այս խմբավորմանը պատկանող մարդիկ հագնում են կարմիր և դեղին հագուստներ։ Նրանց առաջնորդն է Ջոանա Ռեյեսը։
Անվախություն (անգլ.՝ Dauntless) — Այս խմբավորումը նվիրված է խիզախությանը։ Հիմնական խնդիրներից մեկը վախը հաղթահարելն է։ Այն ստեղծողները դատապարտում են թուլամորթներին և բոլորին կոչ անում անվախ ու քաջ դառնալ։ Ընտրության Արարողության ժամանակ Թրիսը միանում է նրանց։ Անվախները ուրիշներից տարբերվում են իրենց սև հագուստներով, դաջվածքներով և պիրսինգներով։ Ունեն հինգ առաջնորդ, որոնց թվում են նաև Մաքսը և Էրիկը։
Ինքնազոհություն (անգլ.՝ Abnegation) — Խմբավորումը նվիրված է ինքնազոհությանը։ Խմբավորման մարդիկ ալտրուիզմի գաղափարախոսությանն են հետևում։ Նրանց հագուստը ամբողջությամբ մոխրագույն է և հասարակ։ Նրանց մոտ արգելված է հայելուն երկար նայել, քանի որ դա փառասիրության նշան է։ Կանայք սովորաբար մազերը հավաքում են, իսկ տղամարդիկ՝ կարճ կտրում։ Խմբավորման մրցակիցը Խորահմտությունն է։ Պաշտոնական առաջնորդ չունեն, որոշումները իրականացվում են խորհրդի միջոցով։ Նրանց ներկայացուցիչը Մարկուսն է։


== Կերպարներ ==

Յուրայ Փեդրադ - Թրիսի նոր ըկներներից մեկն է։ Անվախության անդամ է։ Երրորդ աստիճանի ավարտին նա Թրիսից հետո երկրորդ տեղում էր։Սիրում է Անվախության շոկոլադե տորթը։ Դիվերգենտ։
Իզեքիել "Զիք" Փեդրադ - Յուրայի մեծ եղբայրն է։ Թոբիասի լավագույն ընկերը։ Անվախության անդամներից է։
Լին - Յուրայի լավագույն ընկերներից է։ Ընկերանում է նաև Թրիսի հետ, չնայած սկզբում նրանք միմյանց չէին հավանում։ Նկարագրված է շատ կարճ մազերով։Անվախության անդամ է։
Մարլին - Լինի և Յուրայի լավագույն ընկերուհին է։ Անվախության անդամ է։ Նաև Թրիսի ընկերներից մեկը։


== Ֆիլմի էկրանավորումը ==

Summit Entertainment գնել է ֆիլմը նկարահանելու բոլոր իրավունքները։ Ֆիլմի ռեժիսորը Նիլ Բարգերն է։ Ֆիլմում, որպես գլխավոր դերակատարներ հանդես են գալիս Շեյլին Վուդլին՝ Թրիսի դերում, Թեո Ջեյմսը՝ Ֆորի դերում, Քեյթ Ուինսլեթը՝ Ջանին Մեթյուսի դերում և Անսել Էլգորթը Քալեբի դերում։ Պրեմիերան տեղի է ունեցել 2014 թ.-ի մարտի 12-ին։ Ֆիլմի նույն անձնակազմը հանդես է գալու նաև ապագայում նկարահանվող երեք մասերում։


== Ծանոթագրություններ ==